2-қосымша

|  |
| --- |
| Қазақстан Республикасы  Білім және ғылым министрлігінің  «Республикалық қосымша білім  беру оқу-әдістемелік орталығы» РМҚК директордың м.а.  2016 жылғы «\_\_\_» \_\_\_\_\_\_\_\_\_ № \_\_\_\_  бұйрығымен бекітілген |

**Мектепке дейінгі, жалпы орта, қосымша, техникалық және кәсіби білім беру ұйымдарының білім алушылары арасында**

**«Өлең – сөздің патшасы» атты жас ақындардың**

**республикалық интернет-байқауын қашықтықтан өткізу ережелері**

1. **Жалпы ережелер**

1. Мектепке дейінгі, жалпы орта, қосымша, техникалық және кәсіптік білім беру ұйымдарының білім алушылары арасында«Өлең - сөздің патшасы» жас ақындардың республикалық интернет-байқауын (бұдан әрі - Байқау) қашықтықтан өткізу ережелері оның мақсатын, міндеттерін және өткізу тәртібін анықтайды.

2. Байқаудың мақсаты **–** өскелең ұрпақты Қазақстан халқының мәдени және рухани құндылықтарына араластыру, балаларға отансүйгіштік және эстетикалық тәрбие беру, білім алушылардың шығармашылық мүмкіндіктерін анықтау.

Байқау міндеттері:

1. талантты балаларды дамытуға жағдай жасау және оларға қолдау

көрсету;

1. ана тілге ұқыпты және махаббатпен қарауға тәрбиелеу;
2. білім алушылардың әдеби шығармашылық саласындағы

шығармашылық қабілеттерін дамыту

3. Байқауды Қазақстан Республикасы Білім және ғылым министрлігінің «Республикалық қосымша білім беру оқу-әдістемелік орталығы» РМҚК өткізеді.

4. Байқаудың ұйымдастырушылары ұйымдастыру комитеті мен әділ қазылар алқасының құрамын қалыптастырады.

1. **Байқауды өткізу мерзімі және тәртібі**

5. Байқау 2016 жылғы 25 қаңтар мен 5 наурыз аралығында балаларға

арналған [**www.ziyatker.org**](http://www.ziyatker.org) ғылыми-танымдық сайтында қашықтықтан

өткізіледі.

6. Байқау жұмыстары осы Ережеге сәйкес 2016 жылғы 25 ақпанға дейін [**rumcdo-olen@mail.ru**](mailto:rumcdo-olen@mail.ru) электронды поштасына қабылданады. Анықтама телефоны: 8(7172)249306, көркем-эстетикалық бөлім жетекшісі Асавбаева Рауза Байдрахманқызы.

7. 2016 жылғы 25 ақпаннан кейін түскен, сондай-ақ талаптарға сәйкес келмейтін байқау материалдары қарастырылмайды.

8. **Байқауға қатысу үшін 1500 (бір мың бес жүз) теңге төлемақы төленеді.**

Төлемақы барлық банк немесе Қазпошта бөлімшелерінде келесі реквизиттер арқылы жүргізіледі:

Қазақстан Республикасы Білім және ғылым министрлігінің «Республикалық қосымша білім беру оқу-әдістемелік орталығы» РМҚК

(Резидент)

Астана қаласы,БанкЦентрКредит АҚ.

Иик KZ918560000005068448

БИК KCJBKZКX

БИН 990140004733

Кбе 16.

КНП: 859

Төлемақы аталуы: **«Өлең – сөздің патшасы»** байқауы. Байқауға қатысушының (жіберуші) фамилиясын міндетті түрде көрсету және төлемақы құжатын (түбіртек немесе төлем тапсырмасын) сканерден өткізіп, [**rumcdo-olen@mail.ru**](mailto:rumcdo-olen@mail.ru) электронды поштаcына жіберу қажет.

9. Байқаудың қорытындысы және жеңімпаздар тізімі 2016 жылғы 5-наурызда [**www.ziyatker.org**](http://www.ziyatker.org) сайтында орналастырылады.

**3. Байқауға қатысушылар және қойылатын талаптар**

10. Байқауға білім беру ұйымдарының 8-17 жас аралығындағы білім алушылары келесі жас санаттары бойынша қатыса алады:

1) кіші жас санаты: 8-10 жас;

2) орта жас санаты: 11-14 жас;

3) жоғарғы жас санаты: 15-17 жас.

11. Байқау келесі номинациялар бойынша өткізіледі:

**1) жыл мезгілдері туралы шығарған лирикалық өлеңдер;**

**2) өзі, жанұясы, достары туралы шығарған прозалық өлеңдер.**

12. Келесі талаптарға сәйкес байқау жұмыстары қабылданады:

Лирикалық өлеңдер қазақ немесе орыс тілдерінде, көлемі 1 беттен артық емес Word форматында;

прозалық өлеңдер қазақ немесе орыс тілдерінде, көлемі 12 жолдан кем емес Word форматында.

13. Басты бет келесі ақпаратты қамтуы қажет:

- қатысушының аты-жөні;

- жас мөлшері;

- облыс, қала, аудан, ауыл;

- байқаудың аталуы, номинациясы;

- байланыс телефоны;

- жетекшінің толық аты-жөні.

14. Байқауды бағалау өлшемдері:

*- байқаудың тақырыбына, жанрына сәйкес болуы;*

*- жұмысқа жалпы позитивті кірісуі, жалпы адами құндылықтардың бейнеленуі;*

*- сюжеттің түпнұсқалығы және авторлық ұстанымы;*

*- елестету байлығы және автордың шығармашылық тәсілі;*

*- байқау жұмысын сауатты және эстетикалық түрде ресімдеу.*

15. Бөгде адамның немесе ғаламтордан алған материалдарды пайдалануға тиым салынады.

**4. Байқаудың қорытындысын шығару және жеңімпаздарды марапаттау**

16. Байқаудың қорытындысы бойынша қазылар алқасы жеңімпаздарды анықтайды.

17. Байқау жеңімпаздары Бас жүлде, I, II, III дәрежелердегі дипломдармен және жеңімпаз білім алушылардың жетекшілері алғыс хаттармен марапатталады. Байқау жеңімпаздарына дипломдардың, жетекшілеріне алғыс хаттардың және қатысушыларға сертификаттардың электронды нұсқалары жүктеп алу мүмкіндігімен <http://www.ziyatker.org/#!-/c10hg> сайтында орналастырылады.